JHB-pad gesluit oor betogingFoto: @OF_THE_SOUTH / Twitter Die Johannesburgse metropolisie het Donderdag ŉ beroep op motoriste gedoen om die R554 naby Eikenhof, suid van Johannesburg, te vermy. Inwoners van Eikenhof het vroegoggend ŉ gedeelte van die pad versper en klippe na verbygaande motors gegooi. Hoofsupt. Wayne Minnaar, die metropolisie se woordvoerder, het gesê inwoners is ongelukkig nadat twee onwettige plakkershutte Dinsdag in die omgewing gesloop is. “Motoriste word versoek om die Goue Hoofweg as ŉ alternatiewe roete te gebruik.”